text: Tre borgmestre om at indvie én plads
  31 maj 2011 kl. 09.22
  Plads i Haderslev indvies af hele tre borgmestre.
  Når en central plads i Haderslev indvies på fredag, sker det med hjælp fra hele tre borgmestre - plus 70 udenlandske gæster.
  Pladsen bliver til dagligt brugt som parkeringsplads, men på fredag får den navnet Wittenberg Plads, efter Haderslev venskabsby Lutherstadt Wittenberg. 
  Det bliver Haderslevs borgmester Jens Christian Gjesing, der indvier pladsen. Og han får hjælp af overborgmester Eckhard Naumann fra Wittenberg og borgmester Francois Rampelberg fra Braine.
  Haderslev har 5 venskabsbyer:
  Braine i Frankrig, Lutherstadt Wittenberg i Tyskland, Varberg i Sverige, Sandefjord i Norge og Uusikaupunki (Nystad) i Finland. 
  Haderslev Kommunes venskabsbyer har allerede haft afsmitning på en række stednavne i kommunen ? Varbergparken, Sandefjordvej, Braineparken og nu også Wittenberg Plads er således alle opkaldt efter kommunens venskabsbyer.
  